Þorsteinn Gíslason sjúklingur í Móhúsum fæddist 1851 og lést 5. júní 1894 . Foreldrar hans voru Gísli Brynjólfsson bóndi , síðar sjómaður og fyrirvinna í Móhúsum , f. 1804 , drukknaði af Gauki 13. mars 1874 , og kona hans Þorbjörg Bjarnadóttir húsfreyja , f. 4. júní 1806 , d. 3. júlí 1862 . Þorsteinn var með foreldrum sínum í æsku . Hann fluttist með þeim á Suðurnes 1853 . Móðir hans lést 1862 og faðir hans fluttist þá með hann undir Fjöllin og síðan til Eyja 1864 . Hann var með honum í Móhúsum . Þar var húsfreyja Evlalía Nikulásdóttir , sem sá að mestu um hann . Hann veiktist af holdsveiki og var öryrki . Eftir lát föður síns var hann algjörlega í umsjá og hjúkrun Evlalíu til dd . 1894 , sbr. Blik 1969 , Konan , sem vann kærleiksverkið mikla .